Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5659

(3) 1991. december 31-ig a Spanyol Királyság – az (1) és a (2) bekezdés sérelme nélkül – kontingensek formájában mennyiségi korlátozásokat tarthat fenn – a 288/82/EGK, 1765/82/EGK, 1766/82/EGK rendeletben, és a 453/84/EGK rendelettel módosított 3419/83/EGK rendeletben szereplő, a behozatalra vonatkozó közös liberalizációs listától való ideiglenes eltérésként – a XV. mellékletben felsorolt termékek és mennyiségek behozatalára azzal a feltétellel, hogy e korlátozásokról az Általános Vám- és Kereskedelmi Egyezmény tagállamait az említett Egyezmény értelmében a csatlakozás előtt értesítették. Az ilyen termékek behozatalára teljes egészében az 1992. január 1-jén hatályos közös liberalizációs listák vonatkoznak. A kontingenseket az említett időpontig a (4) bekezdésnek megfelelően fokozatosan emelni kell.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes